Marihuána, vipera, pisztoly az autóban
Sopron - Éjszakai rutinellenõrzés során marihuánát, ½viperát½ és engedély nélkül tartott gázriasztópisztolyt is találtak a rendõrjárõrök egy Ford típusú autóban.
Sopronban, a Baross utcában a hétvégén éjjel rendõrök ellenõriztek egy parkoló Fordot. Marihuánás cigaretta illata áradt az utastérbõl, ezért a járõrök tüzetesebben is szemügyre vették a gépkocsit, no meg az utasokat, egy 22 éves fertõhomoki fiatalembert, valamint a 17, illetve 20 éves, Sopronban lakó lányt. Nem tévedtek: a kocsiban több, alufóliába csomagolt növényi törmeléket – marihuánát – találtak. Emellett került elõ vipera, baseballütõ, majd gázriasztópisztoly is.
– A fiatalok nem árulták el, honnan szerezték a drogot, s hogy miért is tartottak a kocsiban viperát, baseballütõt és gázpisztolyt – tájékoztatott Nagy Ernõ alezredes, a kapitányság bûnügyi osztályának vezetõje. – Az ügyben kábítószerrel való visszaélés vétsége miatt büntetõeljárás, valamint a közbiztonságra veszélyes eszközök, továbbá gázriasztópisztoly engedély nélküli tartása miatt szabálysértési eljárás indult.
rendõrség kábítószer Sopron